***Куштаева Д.С., Узбекова С.Б.***

***«М.Тынышпаев атындағы***

***Қазақ көлік және коммуникациялар***

***академиясы» АҚ «Алматы көлік колледжі» ЖШС***

**КӘСІБИ БІЛІМ БЕРУ САЛАСЫНДА ОҚУ ҮДЕРІСІН GOOGLE CLASSROOM ЖӘНЕ GOOGLE ФОРМА ҚЫЗМЕТТЕРІН ПАЙДАЛАНЫП, ЖЕҢІЛДЕТУ**

Бүгінде әлем ғылыми-техникалық прогресс жолымен үлкен жылдамдықпен жүріп жатыр және компьютердің, смартфонның немесе планшеттіңболуыменешкімдітаңқалдырмайсың. Білім беру үдерісінеғылыми-техникалық прогресс текіреді.

Қазіргі заманғы сабақ ақпараттық және коммуникациялық технологияларды қолданбай, дәстүрлі оқыту құралдары мен әдістерін ақпараттық компьютерлік технология құралдарымен біріктірмей ойластырылмайды.

Қазір қашықтықтан оқыту жүйесі алға қойылуды. Бұл жүйелер жоғары оқу орындарының оқытушыларына бұрыннан белгілі. Ал мектептер мен кәсіптік білім беру мекемелерінде электрондық оқыту енді ғана бастау алуда. Қашықтықтан білім беру технологияларының көмегімен компьютерлік жүйеге бірқатар педагогикалық іс-қимылдарды ауыстырып қана қоймай, сонымен қатар шын мәнінде сапалы, жеке, сараланған оқытуды ұйымдастыруға болады. Бүгінде қашықтықтан оқытудың ең танымал тегін жүйелері жеткілікті. Соның ішінде біз Google компаниясы ұсынған Google Classroom және Google Форма қызметтерін пайдалануды ұсынамыз.

Google Classroom мүмкіндіктері:

* өз тобыңды/курсыңды құру;
* оқушыларды курсқа жазуды ұйымдастыру;
* оқушылармен қажетті оқу материалымен бөлісу;
* оқушыларға тапсырмалар ұсыну;
* оқушылардың тапсырмаларын бағалау және олардың прогресін бақылау;
* оқушылардың қарым-қатынасын ұйымдастыру.

Google Форма мүмкіндіктері:

* викторина;
* анкета;
* тест тапсырмаларын электронды түрде жасау;
* алынған нәтижелердің автоматты түрде өңдеу.

Қолданылатын бағдарламалардың ерекшеліктері:

Google Classroom қызметінде – оқытушы сабаққа қатысушыларға арнайы топ (класс) ашып, күнтізбеге сәйкес әр тақырыпқа жеке тоқталып, сабақ тақырыбына сәйкес қажет материалдарды, суреттерді, видеоларды, құжатарды (кез-келген форматта) және де қосымша сілтемелерді тіркей алады. Оқытушы сабаққа қатысушыларға шақырту жібере алады. Басқа 20-ға жуық оқытушымен бірігіп, сабақтың материалдарын жан жақты толықтыра алады. Әрбір оқушыға жеке тапсырма дайындап жіберу мүмкіндігі қарастырылған. Берілген тапсырмаларды орындау уақытын шектеп, бағалау жүйесін ыңғайлы етіп өзгертуге болады. Қатысушыларға берілген тапсырмалардың орындалуын және тапсырмаларды күнтізбеге сәйкес бақылап отыра алады. Жалпы бағалау парағын Google Кесте немесе CSV-файлда сақтап қарауға болады. Сонымен қатар Google Classroom компютерде және барлық мобильдік қосымшаларда қол жетімді.

Google Форма қызметі – пайдалану қарапайымдылығымен ерекшеленеді.Бағдарламаны түсіну аса қиындықтар туғызбайды. Жасалған тапсырмаларды кез-келген уақытта қарап, орындау мүмкіндігі бар. Сонымен қатар алынған нәтижелерді автоматты түрде өңдеп, артық уақыт жұмсауды талап етпейді.

Аталған қызметтерді біріктіріп қолдану айтарлықтай жеңілдіктерге әкеледі, себебі Google Classroom қызметі жалпы сабаққа қатысушыларды бір арнаға тоғыстырушы құрал болса, Google Форма қызметі сол қатысушыларға арналған тапсырмаларды жасауға мүмкіндік береді. Жоғарыда айтылғандай тапсырмалардың орындалуын тексеру автоматты түрде жүргендіктен, барлық қойылған бағаларды да өңдеу жұмыстары әлде қайда жеңіл жүреді. Бұл қосымшаларда сонымен қатар фото, видео, жазба материалдарын пайдалануға болады. Мұндай қызметтермен жұмыс жасау оқушылар үшін маңызды. Себебі ол келесідей мүмкіндіктер береді:

* оқушылардың білім сапасы мен оқыту тиімділігін арттыру;
* танымдық белсенділікті дамытады;
* оқылатын пәнге қызығушылығын арттырады;
* компьютермен жұмыс істеу дағдылары қалыптасады;
* өзіндік зерттеу дағдылары қалыптасады.

Осы қызметтерді пайдалану үшін тек қана Google Classroom қосымшасын ұялы телефонға немесе компьютерге жүктеу жеткілікті. Яғни Play Market, App Store дүкендерінде немесе Classroom.Google.com электронды ресурсында тегін қол жетімді.

Теориялық дереккөздерден, оқытушылардың бақылауларынан, сондай-ақ білім беру процесінде Google қызметтерін пайдаланудың жеке тәжірибесінен, соның ішінде мұғалімдердің біліктілігін арттыру курстары шеңберінде Google қызметтерінде жұмыс істеу негіздеріне оқытудан алынған мәліметтерді түйіндей келе, осы платформаның арқасында мұғалімдер үшін ашылатын кең мүмкіндіктер туралы қорытындыға келеміз. Сабақты дайындау және өткізу кезінде Google қызметтерін пайдалану оқушылардың назарын және шығармашылық белсенділігін арттыруға ғана емес, сабақта уақытты үнемдейді, сонымен қатар оқу сыныбынан тыс ақпараттық-білім беру ортасын құруға мүмкіндік береді, сондай-ақ мұғалімге білім беру процесі мен оның қатысушыларының өзін-өзі дамыту барысында өзара іс-қимыл және ақпарат алмасуды жүзеге асыруға, сондай-ақ стандарттардың талаптарын қанағаттандыруға көмектеседі.

**Пайдаланылған дебиттер тізімі:**

1. Три бесплатных системы дистанционного обучения: какую выбрать школе или репетитору? Электронды ресурс: [http://www.eduneo.ru](http://www.eduneo.ru/)
2. Электронные образовательные ресурсы: современные возможности М.А.Бовтенко Информационные технологии в образовании. <http://bit.edu.nstu.ru/>.
3. Google<https://support.google.com/docs/answer/6281888?co=GENIE.Platform%3DDesktop&hl=ru>